SAKU VALLA EAKATE NÕUKOGU (SVEN) KOOSOLEKU PROTOKOLL NR 2

Sakus 24. 04. 2024

Algus kell 14.00

Koosoleku juhtaja: Lemmi Oro

Protokollija: Marianne Rande

Koosolekust võtsid osa nõukogu liikmed:

Lemmi Oro, Maie Krestinov, Ivar Raig, Aino Kiiver, Helle Vahenõmm, Elve Viitamees, Marianne Õun, Marianne Rande, Elen Jahimaa

Puudusid: Eike Hunt, Maimi Pärn

PÄEVAKORD

1. Ülevaade tööplaani täitmisest
2. Kultuurikeskuse taidlejate esinemisest – kas tasuline või tasuta
3. Sõit Maalehe Eakate Festivalile Tartusse 9.mail k.a.
4. Korralduse täpsustamine väljasõiduks Kose valla lilleaeda
5. Ülevaade eelarve kulutustest
6. Arvutid eakatele
7. Päevakeskuse põhikirja muutustest
8. Tööplaani täiendamine
9. Jooksvad küsimused
10. **Ülevaade tööplaani täitmisest.**

Kuulati ära Lemmi sõnavõtt tööplaanis kavandatust. Planeeritud tegevused on ellu viidud. Kahjuks on arvuti õppe vastu huvi vähene. Õhtusesse gruppi oli registreeritud tunduvalt rohkem kui tegelikult õppesse kogunejaid.

1. **Kultuurikeskuse taidlejate esinemisest – kas tasuline või tasuta.**

Toimus arutelu, kas pensionäride korraldatud sündmusele esinema kutsutud kultuurikeskuse taidlusringid peaksid esinemise eest olema tasustatud või mitte.

Arutelu tulemusena jäi kõlama seisukoht, et oluline on leida kokkulepe, mingit kindlat kriteeriumi ei ole.

1. **Sõit Maalehe Eakate Festivalile Tartusse 9.mail k.a.**

Tellitud bussid : üks Sakus, teine läheb kokkulepitud ringile Saustinõmme – Kiisa – Saku.

1. **Korralduse täpsustamine väljasõiduks Kose valla lilleaeda**

Kose valda lilleaeda sõit toimub 5.juulil. Kuna soovijaid on palju, siis sel kuupäeval toimub sõit Saku pensionäridele. Järgneval korral saavad sõita valla lõunapoolne rahvas. Sõidu aeg lepitakse edaspidi omavahel kokku. Korraga ei ole võimalik suurele massile ekskursiooni korraldada.

1. **Ülevaade eelarve kulutustest.**

Kasutatud vahenditest tegi ülevaate Elen Jahimaa. Ülevaatest selgus, et plaane võib teha veel, raha selleks on olemas.

1. **Arvutid eakatele**

Eakatel oli võimalus omandada kasutatud lauaarvuteid. Neli arvutit leidsid ka uue omaniku.

Suur tänu Peep Pukk´ile, kes oli selles ettevõtmises abistav käsi.

1. **Päevakeskuse põhikirja muutustest**

Päevakeskuse põhikirja muudatused sisaldavad tegevusi kõikide eakate kooskäimise võimalustele, mitte ainult sotsiaalsete erivajadustega isikutele ja peredele sotsiaalteenuste osutamise nende toimetuleku soodustamiseks ja säilitamiseks ning huvitegevuse võimaldamiseks nagu varasemalt põhikirjas.

Aino Kiiver on põhikirja muudatustega rahul. Tema arvates võiks päevakeskus olla pikemalt avatud.

1. **Tööplaani täiendamine.**
2. Endla teatri etenduse „Tõde ja õigus“ külastamine 29.augustil.

Piletid ostab välja Marianne Õun.

1. Korraldada kas Keila või Laulasmaa Spaś eakate tervisepäev koos arsti loengu ja protseduuridega.

Korraldusega tegelevad Marianne Õun, Aino Kiiver, Marianne Rande

1. Ivar Raigi ettepanekud:

* Arenguseminari jaoks anda sisend Eakate peatükk, milles arendada eakate poliitikat.
* Hoolekandeasutuse arendus
* Päevakeskus vajab arengukava

Ülalloetletu on tasakaalu tagamiseks arengukavas , milles noorte tegevuste kajastamisel on vaja fookuses hoida ka eakate vajadusi.

NÕUKOGU otsustas:

1. Luua arengukavasse eraldi peatükk või osa eakate probleemide-tegevuste kajastamiseks ja kavandamises (sarnaselt noortega). Sakus elab ca 1700 65+ elanikku ja nende arv kasvab. Seega oleks igati põhjendatud eraldi osa loomine arengukavasse.
2. Palume kaaluda Päevakeskuse pikaajalise tegevuskava koostamist.
3. Leida võimalused ja kiirendada Saku Eakate Kodu loomise protsesse.
4. **Muud küsimused**

* Aino Kiiver. Väljapakutud 8 mälutreeningu loengutsüklist jäi nõukogu otsusel rahastamiseks ainult 3 mälutreeningut. Sellised otsused tuleb kindlasti teha varasemas staadiumis. Pakkumiste esitamise peab tehtud olema enne märtsi kuud.
* Aino Kiiver juhtis tähelepanu nõukogu põhikirjale, milles on aseesimehe valimine rotatsiooni korras üheks aastaks. Siiani täitis seda ülesannet Maie Krestinov. Aasta sai täis ja vaja on uut otsust.

Lemmi Oro teeb ettepaneku valida järgnevaks aastaks aseesimeheks Aino Kiiver alates 24.aprillist 2024 aastast.

Nõukogu oli ettepaneku poolt. Uueks aseesimeheks sai Aino Kiiver.

*Protokollis M.Rande*

*/allkirjastatud digitaalselt/*